may tatlong buwan na at kalahating kamuntik nang bumuga ang panghihimagsik; hindi ko rin inibig ang makilahok, at ang galawan ay nabako. ang kapalit ng aking inasal ay ang mabilanggo at utang ko sa inyong pagsusumakit ang aking paglaya. may katwiran kayo, at naparito ako ngayon upang sabihin sa inyo, na: bigyan ng sandata ang aking kamay at bumuga na ang himagsikan! laan akong paglinkuran kayong kasama ang tanang sawi! ang ulap na nagpapadilim sa noo ni simoun ay biglang napawi, isang sinag ng pagtatagumpay ang kuminang sa kaniyang paningin, at waring natagpuan ang hinahanap, ay bumulalas nang: may katwiran ako, oo, may katwiran ako! ang karapatan ay taglay ko, ang matuwid ay nasa sa aking piling, sapagkat ang itinatanggol koy ang mga sawi. salamat, binata, salamat! dumating kayo upang pawiin ang aking mga pagaalinlangan, upang bakahin ang aking pag uurongsulong.